รายงานการประชุมสภาองค์การบริหารส่วนตำบลตะโละไกรทอง

สมัยสามัญ สมัยที่ 4 ครั้งที่ 1 ประจำปี 2562

เมื่อวันที่ 27 ธันวาคม 2562

ณ ห้องประชุมสภาองค์การบริหารส่วนตำบลตะโละไกรทอง

.....................................................

ผู้มาประชุม

 1.นายก่อลา บือราเฮง ตำแหน่งประธานสภา อบต.

 2.นายอาสุดิน สามะ ตำแหน่งรองประธานสภา อบต.

 3.นายนิมะ นาเซ ตำแหน่งเลขานุการสภา อบต.

4.นางมนัญญา กาญจนาภาส ตำแหน่งสมาชิกสภา อบต.

5.นางสาวรอบียะห์ โกะเลาะ ตำแหน่งสมาชิกสภา อบต.

6.นายอัลมูบาร็อค ดอเลาะ ตำแหน่งสมาชิกสภา อบต.

7.นายลาเต๊ะ แคเม๊าะ ตำแหน่งสมาชิกสภา อบต.

8.นายฟารอซี เจะเซ็ง ตำแหน่งสมาชิกสภา อบต.

9.นายอับดุลฮาเรส เจ๊ะแว ตำแหน่งสมาชิกสภา อบต.

10.นายกุศล แก้วเอียด ตำแหน่งสมาชิกสภา อบต.

11.นายวนิชย์ ขวัญนุ้ย ตำแหน่งสมาชิกสภา อบต.

12.นายมะรอสะนี ลอมา ตำแหน่งสมาชิกสภา อบต.

13.นายอุดม อินทร์แก้ว ตำแหน่งสมาชิกสภา อบต.

14.นายสมาน ยูโซะ ตำแหน่งสมาชิกสภา อบต.

15.นายการี โต๊ะกือดุง ตำแหน่งสมาชิกสภา อบต.

ผู้ไม่มาประชุม

 -ไม่มี-

ผู้มาร่วมประชุม

 1.นายอาหะมัดอัสลาม ฮาแว นายก อบต.

 2.นายอาหามะ สูดิง รองนายก อบต.

3.นางแฉล้ม อินทชูด รองนายก อบต.

 4.นางมาลี ศุกร์เพ็ง รองปลัด อบต.

 5.นายรังสฤษฏ์ สามะ หัวหน้าสำนักปลัด

 6.นายก้องศักดิ์ ไชยสิทธิ์ ผอ.กองช่าง

 7.นางสาวฮานานี หะยีมิง ผอ.กองคลัง

-2-

เริ่มประชุมเวลา 09.30 น.

นิมะ นาเซ เมื่อที่ประชุมครบองค์ประชุมแล้วเลขานุการฯได้ให้สัญญาณเรียกผู้เข้าประชุมเข้าห้องประชุม โดยนาย รองประธานสภา อบต. ทำหน้าที่ประธานในที่ประชุม และประธานกล่าว ได้กล่าวเปิดประชุมสภาสมัยสามัญสมัยที่ 4 ครั้งที่ 1 ประจำปี 2562 โดยมีระเบียบวาระการประชุม ดังนี้

เลขานุการสภา

ระเบียบวาระที่ 1 เรื่องที่ประธานจะแจ้งต่อประชุม

 ประธานสภาฯแจ้งว่า อบต.จะจัดโครงการศาสตร์พระราชาสู่การพัฒนาที่ยั่งยืน จะจัดระหว่างวันที่ 13-20 มกราคม 2563 โดยกำหนดฝึกอบรมเรื่องศาสตร์พระราชาสู่การพัฒนาที่ยั่งยืน ณ อบต.ในวันที่ 13 มกราคม 2563 และกำหนดศึกษาดูงาน โครงการพระราชดำริต่างๆ ใน จังหวัดเพชรบุรี เพชรบูรณ์และ สระบุรีระหว่างวันที่ 14-20 มกราคม 2563

 มติที่ประชุม รับทราบ

**ระเบียบวาระที่ 2 เรื่องรับรองรายงานการประชุม**

เลขานุการสภา

 รายงานการประชุมสภาองค์การบริหารส่วนตำบลตะโละไกรทองสมัยวิสามัญ สมัยที่ 2 ครั้งที่ 1 เมื่อวันที่ 29 ตุลาคม 2562 เลขานุการฯได้แนบบันทึกรายงานการประชุมพร้อมหนังสือเชิญประชุมแล้วให้กับสมาชิกสภาทุกท่านแล้ว จากนั้นเลขานุการได้อ่านบันทึกรายงานการประชุมสภาสมัยวิสามัญสมัยที่ 2 ครั้งที่ 1 เมื่อวันที่ 29 ตุลาคม 2562 ให้ฟังอีกครั้งหากสมาชิกสภาท่านใดสงสัยหรือมีข้อคิดเห็นหรือจะค้านรายงานการประชุมครั้งที่ผ่านมา ขอเรียนเชิญสมาชิกสภาชี้แจงและเหตุผลในการค้าน

ก่อลา บือราเฮง

ประธานสภาฯ

มติที่ประชุม -ไม่มี-

 เมื่อไม่มีสมาชิกสภาสงสัยหรือค้านรายงานการประชุม ประธานสภาขอมติที่ประชุมด้วยการยกมือ เพื่อรับรองรายงานการประชุมสภาสมัยวิสามัญสมัยที่ 2 ครั้งที่ 1 เมื่อวันที่ 29 ตุลาคม 2562

ก่อลา บือราเฮง

ประธานสภาฯ

มติที่ประชุม มีมติเสียงข้างมาก รับรองรายงานการประชุม 15 เสียง

 ไม่รับรองรายงานการประชุม – เสียง

งดออกเสียง 1 คน

-3-

**ระเบียบวาระที่ 3 เรื่องที่เสนอใหม่/พิจารณา**

 3.1 ญัตติโอนตั้งรายการใหม่

 3.1.1 ซื้อชุดเครื่องเสียงขนาดเล็ก ราคา 47,000 บาท

อาหะมัดอัสลาม ฮาแว

 นายก อบต.

นายก อบต.ชี้แจงว่าเนื่องจากเครื่องเสียงของเดิมซึ่งซื้อตั้งแต่ปี 2555 เริ่มมีสภาพชำรุดต้องซ่อมบ่อยครั้งและมีความจำเป็นต้องใช้ในกิจกรรมของ อบต.เป็นประจำจึงขออนุมัติโอนตั้งรายการใหม่เพื่อจัดซื้อชุดเครื่องเสียงขนาดเล็ก โดยมีรายละเอียด ดังนี้ ชุดเครื่องเสียงขนาดเล็ก จำนวน 1 ชุดพร้อมขาตั้งลำโพง ไมโครโฟนพร้อมสาย 5 เมตร เป็นจำนวนเงิน 47,000 บาท โดยมีคุณลักษณะ ดังนี้

-เป็นชุดลำโพงแบบพกพา FullRang แบบสองทาง พร้อมมิกเซอร์ในชุดประกอบด้วยสำโพง ขนาด 8 นิ้ว จำนวน 2 ดอก และลำโพงเสียงแหลมขนาด 1 นิ้ว แบบ Neldymuim จำนวน 2 ดอก

 -มี Powered Mixer ขนาด 8 Input จำนวน 1 ตัว

 -สามารถรองรับ Bluetooth Steaming ได้

 -มีภาคขยายแบบ Class D ขนาด 2x150 วัตต์

 -สามารถประกอบเข้าเป็นชุดเดียวพร้อมมือจับสำหรับขนย้าย

 -กำลังไฟขนาด 220-240 V

 -โดยจัดซื้อตามราคาท้องตลาด

จึงขอนำเรียนในเบื้องต้นให้ทราบ

ประธานสภาฯ สอบถามในที่ประชุมมีสมาชิกท่านใดที่จะสอบถามหรือมีประเด็นเพิ่มเติม หากไม่มีประธานขอมติที่ประชุมอนุมัติโอนตั้งรายการใหม่ค่าจัดซื้อชุดเครื่องเสียงขนาดเล็ก งบประมาณ 47,000 บาท กรุณายกมือขึ้น

ก่อลา บือราเฮง

ประธานสภาฯ

มติที่ประชุม มีมติเป็นเอกฉันท์อนุมัติ 14 เสียง

ไม่อนุมัติ – เสียง

งดออกเสียง 1 คน

 3.2 โอนตั้งรายการใหม่

 3.2.1 ซื้อถังเก็บน้ำ งบประมาณ 10,000 บาท

รังสฤษฏ์ สามะ

 หน.สป

หัวหน้าสำนักปลัดชี้แจงเนื่องจาก อบต.ใช้ระบบประปาโดยปั้มน้ำอัตโนมัติ ปั้มน้ำเสียบ่อย ไฟดับไม่สามารถใช้น้ำประปาได้จึงขออนุมัติซื้อถังเพื่อเก็บน้ำ โดยมีรายละเอียด ดังนี้

 -ถังน้ำเก็บน้ำไม่น้อยกว่า 3,000 ลิตร

 -ถังน้ำมีความคงทนไม่แตกง่าย

 -โดยจัดซื้อตามราคาท้องตลาด

-4-

ประธานสภาฯ สอบถามในที่ประชุมมีสมาชิกท่านใดที่จะสอบถามหรือมีประเด็นเพิ่มเติม หากไม่มีประธานขอมติที่ประชุมอนุมัติโอนตั้งรายการใหม่ค่าจัดซื้อถังเก็บน้ำ งบประมาณ 10,000 บาท กรุณายกมือขึ้น

ก่อลา บือราเฮง

ประธานสภาฯ

มติที่ประชุม มีมติเป็นเอกฉันท์อนุมัติ 14 เสียง

ไม่อนุมัติ – เสียง

งดออกเสียง 1 คน

3.3โอนงบประมาณเพิ่มเติมและเปลี่ยนแปลงคำชี้แจง

รังสฤษฏ์ สามะ

 หน.สป

หัวหน้าสำนักปลัดชี้แจงเนื่องจาก อบต.จะมีข้าราชการบรรจุใหม่ จำนวน 2 คนประกอบกับจะซื้อทดแทนคอมพิวเตอร์ที่เสียและมีสภาพชำรุดจึงอนุมัติเพิ่มเติมงบประมาณและเปลี่ยนแปลงคำชี้แจงครุภัณฑ์คอมพิวเตอร์ ดังนี้

3.3.1 จัดซื้อเครื่องคอมพิวเตอร์ จำนวน 1 เครื่อง งบประมาณ 16,000 บาท

ขอโอนงบประมาณเพิ่มเติม จำนวนเงิน 16,000 บาท เปลี่ยนแปลงคำชี้แจงจากเดิมเป็น จัดซื้อเครื่องคอมพิวเตอร์สำหรับสำนักงานจอภาพแบบ LCD หรือ LED จอขนาดไม่น้อยกว่า 19 นิ้ว จำนวน 2 เครื่องๆละ 16,000 บาท รวมเป็นเงิน 32,000 บาท

3.1.2 จัดซื้อเครื่องพิมพ์ชนิดเลเซอร์หรือชนิด LED ขาวดำ งบประมาณ 8,900 บาท ขอโอนงบประมาณเพิ่มเติม จำนวนเงิน 8,900 บาท เปลี่ยนแปลงคำชี้แจงจากเดิมเป็นจัดซื้อเครื่องพิมพ์ชนิดเลเซอร์หรือชนิด LED ขาวดำ ชนิด Network แบบที่ 1 จำนวน 2 เครื่องๆละ 8,900 บาท รวมเป็นเงิน 17,800 บาท

 3.1.3 จัดซื้อเครื่องสำรองไฟฟ้า จำนวน 3 เครื่อง งบประมาณ 2,500 บาท

ขอโอนงบประมาณเพิ่มเติม จำนวน 7,500 บาท เปลี่ยนแปลงคำชี้แจงจากเดิม เป็น จัดซื้อเครื่องสำรองไฟฟ้า จำนวน 5 เครื่องๆละ 2,500 บาท รวมเป็นเงิน 12,500 บาท

ก่อลา บือราเฮง

ประธานสภาฯ

ประธานสภาฯ สอบถามในที่ประชุมมีสมาชิกท่านใดที่จะสอบถามหรือมีประเด็นเพิ่มเติม หากไม่มีประธานขอมติที่ประชุมอนุมัติโอนเพิ่มเติมงบประมาณและเปลี่ยนแปลงคำชี้แจงงบประมาณ3 รายการ ดังนี้

1.จัดซื้อเครื่องคอมพิวเตอร์สำหรับสำนักงานจอภาพแบบ LCD หรือ LED จอขนาดไม่น้อยกว่า 19 นิ้ว จำนวน 2 เครื่องๆละ 16,000 บาท รวมเป็นเงิน 32,000 บาท

2.จัดซื้อเครื่องพิมพ์ชนิดเลเซอร์หรือชนิด LED ขาวดำ ชนิด Network แบบที่ 1 จำนวน 2 เครื่องๆละ 8,900 บาท รวมเป็นเงิน 17,800 บาท

3.จัดซื้อเครื่องสำรองไฟฟ้า จำนวน 5 เครื่องๆละ 2,500 บาท รวมเป็นเงิน 12,500 บาท

-5-

มติที่ประชุม มีมติเป็นเอกฉันท์อนุมัติ 14 เสียง

ไม่อนุมัติ – เสียง

งดออกเสียง 1 คน

ระเบียบวาระที่ 4 เรื่องเพื่อทราบ

4.1 ญัตติเพื่อรับทราบการติดตามและประเมินผลแผนพัฒนาขององค์การบริหารส่วนตำบลตะโละไกรทอง ประจำปีงบประมาณ พ.ศ.2562

นายก อบต. เรียนประธานสภา สมาชิกสภาและผู้เข้าร่วมประชุมทุกท่าน ตามที่คณะกรรมการติดตามและประเมินผลแผนพัฒนาของ อบต.ตะโละไกรทองได้ประชุมเมื่อวันอังคาร

 ที่ 15 ตุลาคม 2562 คณะกรรมการได้พิจารณาและให้คะแนนตามประเด็นการพิจารณาการประเมิน โดยภาพรวมของการประเมินประจำปีงบประมาณ 2562 คะแนนรวมได้ร้อยละ 92 ซึ่งถือว่าผ่านขอให้สมาชิกสภาได้ตรวจสอบหากมีข้อสงสัยหรือมีประเด็นจะสอบถามสามารถแจ้งได้ ทั้งนี้จะมีเจ้าหน้าที่คอยชี้แจงให้ที่ประชุมได้รับทราบ

ที่ประชุม ได้ตรวจสอบแล้ว และไม่มีประเด็นที่จะสอบถาม

มติที่ประชุม สภา อบต.ได้รับทราบการติดตามและประเมินผลแผนพัฒนาของ อบต. ตะโละไกรทอง ประจำปีงบประมาณ 2562

ระเบียบวาระที่ 5 เรื่องอื่นๆ

การเดินทางไปมาที่ อบต.ของสมาชิกสภาและของเจ้าหน้าที่ให้เพิ่มความระมัดระวังเพราะอยู่ในช่วงของการสับเปลี่ยนกองกำลังในพื้นที่ทำให้เกิดช่องว่างของการรักษาความปลอดภัยในพื้นที่จึงขอให้ทุกท่านโปรดระวังบุคคลแปลกหน้า หากรู้สึกไม่ปลอดภัยให้แจ้งหน่วยกำลังในพื้นที่ จะได้ทำการรักษาความปลอดภัย หลังจากนั้นไม่มีสมาชิกสภาท่านอื่นเสนอความคิดเห็นเพิ่มเติมแต่อย่างใด ประธานฯกล่าวขอบคุณทุกคนที่ร่วมประชุมกันในวันนี้ และประธานจึงสั่งปิดการประชุม

เลิกประชุมเวลา 14.30 น.

ลงชื่อ จดบันทึกรายงานการประชุม

 (นายนิมะ นาเซ)

 เลขานุการสภา

ลงชื่อ

 (นายก่อลา บือราเฮง)

 ประธานสภา อบต.